**Popis systému nakladania s odpadom**

 Popis systému nakladania s komunálnymi odpadmi vrátane triedeného zberu v obci Dolný Bar. Prehľadné informácie o triedení odpadu v našej obci nájdete na stránke [www.dolnybar.sk](http://www.dolnybar.sk).

 Zmesový komunálny odpad sa ukladá do označených zberných nádob – plastové nádoby alebo plechové nádoby, druh nádoby:

a) 110 l - 120 litrová zberná nádoba
b) 240 litrová zberná nádoba
c) 1 100 litrová nádoba

vo frekvencii pre rodinné domy: 1 x za 2 týždne, pre bytové domy: 1 x týždenne, pre právnické osoby a fyzické osoby- podnikateľov je na území frekvencia zberu odpadov je 1 x za 2 týždne.

**Zbiera sa:** len zmesové komunálne odpady, ktoré sa nedajú ďalej triediť.
**Nezbiera sa:** do týchto nádob je zakázané ukladať akékoľvek stavebné odpady a podobné odpady (zemina, kamene, drevo, popol a pod.), zložky triedeného systému zberu, nebezpečné odpady, biologicky rozložiteľný odpad, ako aj iné odpady.

**Drobný stavebný odpad**

 Zber drobného stavebného odpadu sa realizuje podľa kalendárneho zberu : na mieste vyhradenom obcou.

**Interval vývozu:** priebežne, podľa potreby

**Zbiera sa:** len vytriedené drobné stavebné odpady, k drobnému stavebnému odpadu patria v malom množstve zmesi betónu, tehál, obkladačiek, dlaždíc, keramiky a pod.

**Nezbiera sa:** nevytriedené stavebné odpady, odpady s obsahom škodlivých látok, odpady s obsahom zmesového komunálneho odpadu, či zložiek triedeného zberu odpadov.

**Objemný odpad**

 Zber a preprava objemného odpadu sa uskutočňuje: na zbernom dvore do pristavených veľkoobjemových kontajnerov. Iné nakladanie s objemným odpadom, najmä ukladanie do zberných nádob určených pre systém zberu zmesového komunálneho odpadu, umiestnenie vedľa zberných nádob alebo v priestoroch stanoviska zberných nádob sa zakazuje.
**Interval vývozu:** priebežne, podľa potreby

**Zbiera sa:** komunálne odpady, ktoré sa svojou veľkosťou nevojdú do bežne používanej nádoby na zmesový odpad v obci, napr.: nábytok, dvere, nádoby, koberce, okná a pod.
**Nezbiera sa:** zmesový komunálny odpad, triedený zber odpadov, BIO odpady ... .
Odpad z domácností s obsahom škodlivých látok

**Odpad s obsahom škodlivých látok** je možné odovzdať: v rámci mobilného zberu alebo kalendárového zberu na určené miesto, vo vyhlásených termínoch: 2 krát ročne ( jar, jeseň ) .
**Zbiera sa:** rozpúšťadlá, kyseliny, zásady, fotochemické látky, pesticídy, oleje a tuky ako ( motorové, prevodové, mazacie oleje a pod.), farby, tlačiarenské farby, lepidlá a živice obsahujúce nebezpečné látky, detergenty obsahujúce nebezpečné látky, drevo obsahujúce nebezpečné látky, rukavice znečistené olejom, farbami, obaly znečistené nebezpečnými látkami...
**Nezbiera sa:** zmesový komunálny odpad, triedený zber odpadov, BIO odpady... .

**Elektroodpad z domácností vrátane žiariviek a svietidiel**

 Elektroodpad z domácností je možné odovzdať počas kalendárového zberu, alt. mobilného zberu na určené miesto, vo vyhlásených termínoch: – 2x ročne ( jar, jeseň ).
Elektroodpad z domácností sa môže odovzdať prostredníctvom spätného zberu elektroodpadu distribútorovi elektrozariadení alebo prostredníctvom zberného miesta elektroodpadu.
**Zbiera sa:** žiarovky, žiarivky, svietidlá, televízory, rádiá, počítačová, kancelárska a telekomunikačná technika, mobily, videá, variče, ohrievače, kávovary, práčky, chladničky, elektromotory, ručné elektrické náradie, mobilné klimatizačné zariadenia ... .
**Nezbiera sa:** kovy, plasty, papier, drevo, iné odpady s obsahom škodlivých látok ako sú samotné elektroodpady, odpady, ktoré nie sú elektroodpadom, zmesový komunálny odpad ...

**Odpady z obalov a odpady z neobalových výrobkov zbieraných spolu s obalmi**

**Zber papiera:**

 Zber papiera sa uskutočňuje do označených: 1100 l nádob umiestnených pri bytových domoch, pre PO a FO - podnikateľov, interval zberu: 1 x za 2 týždne
240 l nádob, prípadne z vriec u rodinných domov, pre PO a FO - podnikateľov, interval zberu: 1 x za 4 týždne

* vyhradených miestach – veľkokapacitné kontajnery, zbiera sa väčšie kusy na ktoré nepostačuje určená zberná nádoba
* formou školského zberu

**Zbiera sa:** noviny, časopisy, zošity, knihy, listy, kancelársky papier, papierové vrecká, lepenka, papierové krabice, kartón, obálky, letáky, katalógy, plagáty, pohľadnice, baliaci papier ... .

**Nezbiera sa:** plastové obaly, viacvrstvové kombinované materiály (napr. tzv. tetrapakové obaly), voskovaný papier, papier s hliníkovou fóliou, silne znečistený, či mastný papier, kopírovací papier ... .

**Zber plastov, viacvrstvových kombinovaných materiálov a kovových obalov:**

 Zber plastov, kombinovaných materiálov a kovových obalov sa uskutočňuje do označených: 1100 l nádob umiestnených pri bytových domoch, pre PO a FO - podnikateľov, interval zberu:1 x za 2 týždne, 240 l nádob, prípadne vriec u rodinných domov, pre PO a FO – podnikateľov, interval zberu: 1 x za 4 týždne

**Zbiera sa:**

**Plasty:** plasty - fľaše od nápojov a olejov (PET fľaše), plastové obaly z drogérie, igelitové vrecká a tašky, obalové fólie, polystyrén a pod. Obaly z plastov ( napr. PET fľaše) musia byť stlačené a uložené do nádob na odpad tak, aby sa zmenšil ich objem a zaberali čo najmenej objemu nádoby.

**Kovy:** kovové plechovky od nápojov, konzervy, starý kovový riad, Konzervy a plechovky pred odovzdaním do nádoby je potrebné vypláchnuť, aby v nich nezostali zvyšky jedla
**Viacvrstvové kombinované materiály ( VKM ):** viacvrstvové obaly od mlieka, smotany a iných mliečnych výrobkov, ovocných štiav, džúsov, vína a pod.. Všetky VKM je treba vypláchnuť, aby v nich nezostali zvyšky potravín.

**Nezbiera sa:** znečistené plastové obaly, linoleum, guma, plastové obaly od motorových olejov, molitan, plastové poháriky a kelímky a pod., kovové obaly kombinované s iným materiálom, kovy hrubo znečistené zvyškami jedla, farbami a rôznymi chemickými látkami, obaly z čajových sviečok obsahujúce vosk, viacvrstvové kombinované materiály ( VKM )- silne znečistené • veľkokapacitného kontajnera na zbernom mieste ( veľkorozmerné plasty – ako napr.: napr. plastové prepravky, plastové hračky, plastový nábytok, plastové okná a pod. )
• veľkokapacitného kontajnera na väčšie kusy kovového odpadu

**Zber skla:**

 Zber skla sa uskutočňuje do označených 1100 l zberných nádob umiestnených na území obce.

**Vývoz nádob:** podľa potreby v závislosti od ich zaplnenia. Odpadové sklo do nádob je zberané ako zmesové t.j. bez rozlíšenia na biele a farebné sklo.
**Zbiera sa:** sklenené fľaše, nádoby, obaly a predmety zo skla, poháre, fľaštičky od kozmetiky bez kovových a plastových uzáverov, črepy, okenné sklo, sklo z okuliarov ... .
**Nezbiera sa:** vrchnáky, korky, gumy, porcelán, keramika, zrkadlá, drôtované sklo, dymové sklo, fľaše z umelej hmoty, časti uzáverov fliaš, žiarovky, žiarivky, obrazovky, silne znečistené sklo (zeminou, farbami, potravinami) ... .

Veľkorozmerné, tabuľové sklo: do pristaveného veľkorozmerného kontajnera na zbernom dvore, vývoz: podľa potreby.

**Zber prenosných batérií a akumulátorov a automobilových batérií a akumulátorov**

 Použité prenosné batérie a akumulátory je možné odovzdať: počas kalendárového zberu, alt. mobilného zberu – 2 krát ročne (jar, jeseň). Použité prenosné batérie a akumulátory je ďalej možné odovzdať prostredníctvom spätného zberu, alebo prostredníctvom zberného miesta. Použité prenosné batérie a akumulátory je možné odovzdať aj na miesto určené obcou v rámci systému oddeleného zberu použitých prenosných batérií a akumulátorov, ktorý bol zavedený v obci výrobcom prenosných batérií a akumulátorov alebo OZV zastupujúcou výrobcov prenosných batérií a akumulátorov.

**Zbiera sa:** prenosné (gombíkové, tužkové, ...) a automobilové batérie a akumulátory ... .
**Nezbiera sa:** priemyselné batérie a akumulátory, iné odpady s obsahom škodlivých látok ako sú samotné batérie a akumulátory, odpady, zmesový komunálny odpad ... .

 Zber veterinárnych liekov a humánnych liekov nespotrebovaných fyzickými osobami a zdravotníckych pomôcok

 Nespotrebované **humánne a veterinárne lieky** je potrebné odovzdávať do verejných lekární na území obce. Nespotrebované lieky nepatria do zmesového komunálneho odpadu a ani do vôd odvádzaných v rámci obecnej kanalizácie.

**Zber šatstva a textilu**

Zber celoročne do špeciálnych zberných nádob na textil a šatstvo rozmiestnených po obci. **Vývoz zberných nádob:** podľa potreby.
**Zbiera sa:** čisté a suché šatstvo ( všetky druhy odevov, prikrývky, deky, posteľná bielizeň), topánky ( iba v pároch, nezničené ), doplnky k oblečeniu ( čiapky, šále a pod. ), plyšové hračky.
**Nezbiera sa:** netkané textílie používané napríklad v záhradníctve, silne znečistené alebo zničené (roztrhané ) odevy, topánky ktoré nemajú pár.

**Biologicky rozložiteľný odpad zo záhrad a parkov vrátane odpadu z cintorínov**

 Biologicky rozložiteľný odpad zo zelene sú pôvodcovia povinní prednostne kompostovať. Biologicky rozložiteľný odpad zo záhrad, ktorý nemôžu pôvodcovia odpadu skompostovať môžu občania takýto odpad odviezť počas kalendárneho zberu na určené miesto, vo vyhlásených termínoch: – 2x ročne ( jar, jeseň ).

**Zbiera sa:** kvety, tráva, lístie, drevný odpad zo strihania a orezávania krovín a stromov, vypletá burina, pozberové zvyšky z pestovania, zhnité ovocie a zelenina, piliny, drevná štiepka, hobliny, drevný popol ... .

**Nezbiera sa:** zvyšky jedál, kamene, cigaretový ohorok, uhynuté zvieratá, časti zvierat a pod ...

**Biologicky rozložiteľný kuchynský odpad z domácností**

 Obec Dolný Bar nezabezpečuje vykonávanie triedeného zberu pre biologicky rozložiteľné kuchynské a reštauračné odpady z dôvodu, že je to pre obec ekonomicky neúnosné, pretože náklady na nakladanie s komunálnymi odpadmi nemožno pokryť ani pri určení miestneho poplatku vo výške 50 % zo zákonom ustanovenej hornej hranice sadzby miestneho poplatku.

**Jedlé oleje a tuky**

 Zhromažďovanie odpadu sa uskutočňuje: priebežne, do špeciálneho kontajnera, ktorý je umiestnený pri vstupe do dvora Obecného úradu. Oleje a tuky sa odovzdávajú v plastových fľašiach s funkčným uzáverom. Okrem tohto je možné jedlé oleje a tuky odovzdať aj pri zbere spolu s nebezpečným odpadom 2 x ročne.

**Zbiera sa:** oleje a tuky z prípravy jedál, zvyšky nespotrebovaných olejov, prepálené oleje, zvyšky margarínov, masla, či tuku ... .

**Nezbiera sa:** motorové, hydraulické, či iné oleje a tuky, ktoré neboli pôvodne určené na konzumáciu, či na prípravu jedla...

**Prevádzkovanie zberného dvora**

Obec neprevádzkuje zberný dvor na území obce.

Tento popis vychádza zo Všeobecne záväzného nariadenia obce Dolný Bar č. 2/2016.